Alexis Tsipras

Alexis Tsipras (hātte on Grēcisce Αλέξης Τσίπρας) (geboren þæs 28. þæs Æfterran Līðan þæs 1974. on Aþēnas) is Grēcisc stēormǣlmann and se foresittend þǣre stēormǣlƿeorodes þǣre ƿynstran healfe Syriza. On þǣm 26. þæs Æfterran Gēolan þæs 2015. gēares ƿearþ Tsipras se forma þegn Grēclandes. 

 Līf and stēormǣles ƿeorc 

Under his scolgēarum ƿeorcode Tsipras mid þǣre ƿynstran healfe, on þǣm hēape þe þā hātte Gemǣnǣhtrǣdlīc Gēogoþ (Synaspismos ƿæs þonne geþoftscipe þæs Gemǣnǣhtrǣdlīcan Ƿeorodes Grēclandes and þǣre Grēciscan Ƿynstran Healfe). Hē dǣlnōm þāra leornungmanna hrōpa under þǣm scolbehealdungum þæs 1990. gēares and þæs 1991. and siþþan ēac þǣre leorungmanna brǣdunge. 

Þǣr hē leornungmann ƿæs ƿeorcode hē on hēapum þǣre "ednīƿodan ƿynstran healfe", and lǣdde þone Geþoftscipe þāra Heahbytlerena Cræftes Leornungmanna. Ēac ƿæs hē on þǣm gemōte þæs Grēciscan þēodlīcan leornungmanna geþoftscipes (þæt is EFEE).

Þæs 1999. gēares ƿearþ hē gecoren tō lādmenn þæs gēogoða hēapes Synaspismos, and hē hæfde þone hād ōþ þæt þridde gemōt þæs hēapes on þæs 2003. gēares Ēastermōnðe. Under þisse þrāge fēng hē lǣdendne hād on þǣre staðolunge þæs Grēciscan Gefērscipes Sprǣce Hēapes and ēac dǣlnōm geondþēodlīcra hrōpa ƿiþ þā gesettunge ǣhtƿealdes endebyrdnesse geond eallre þǣre ƿorulde. Þæs fēorðan gemōtes Synaspismos Hēapes (þæs Ǣrran Gēolan þæs 2004.) ƿearþ  hē se fīfta gylda þæs Hēafodlīcan Ƿitenagemōtes for þȳ hē fēng 42% þāra cēosunga, and tō ēacan ƿæs hē gecoren for þǣm Hēapes Gelǣstunge Gemōte, þǣr hē fēng þā ƿeorc fyrðrunge and gēogoða. 

Þæs Ƿinterfylleðes þæs 2006. ƿearþ Tsipras gylda þæs Aþēnas Ƿitenagemōtes for 10.5% þāra cēosunga, tō lādmenn þǣre "openre byrig" brǣdunge.

On þǣm fīftan gemōte Synapismos (on Solmōnðe þæs 2008.) nōm hē Alexandros Alafanos stede for 70% þāra cēosunga, and þæs ƿearþ foresittend þæs hēapes. On þǣm rīces ƿitenagemōtes cēosungum þæs 17. dæges þæs Ǣrran Līðan þæs 2012. ƿearþ Syriza se ōðer hēap æfter micelnesse mid 26.9% þāra cēosunga. 

On þǣm þriddan gemōte þǣre Europiscan Ƿynstran Healfe (þæs Ǣrran Gēolan þæs 2010. gēares) ƿearþ hē se ōðres hādes foresittend þǣre Europiscan Ƿynstran Healfe. On þǣm 15. þæs Ǣrran Līðan þæs 2013. gēares nemde sēo Europisce Ƿynstre Healf on Madride Tsipras sƿā forma sēcend for þǣm Europiscum cēosungum þæs 2014. gēares and ēac sƿā sēcend þæs hādes þæs foresittendan þæs Europiscan Gelǣstunge Gemōtes. 

On þǣm þǣrrihte geīƿdum sprǣcum þæs 15. dæges Þrimilces þæs 2014. betƿeoh þǣm hēafodlīcum sēcendum þæs hādes þæs foresittendes þæs Europiscan Gelǣstunge Gemōtes on 55 feorrsīenscoppum geond Europe ƿæs hē on Twitter se besprocenosta eallra þāra fīfa sēcenda. 

Tsipras ƿunaþ mid Peristera Baziana; hīe habbaþ tū cild gecenned.

Flocc:Grēcland
Flocc:Stēormǣlmenn